钦定古今图书集成/明伦汇编/氏族典/第414卷 > 《廖用贤尚友录》 > 伍文定
## 钦定古今图书集成/明伦汇编/氏族典/第414卷 > 《廖用贤尚友录》 > 伍文定

按《万姓统谱》：“文定，字时泰，松滋人。弘治己未进士，授
常州府推官，寻以事免。正德初，复起，补嘉兴府同知，
陞知河南府，转吉安。会逆濠不轨，都御史王守仁与
议起兵讨贼，领后哨，逆濠就擒，功次守仁，历升副都
御史，提督操江。云南土贼安铨作乱，升兵部尚书，往
征之，未至而贼平，及请进兵，芒部御史戴金论其好”
大喜功，有旨班师，遂致仕归，卒于家。文定资兼文武，
豪宕不羁，尚节义，喜谈兵法，隐然有儒将风。